**PIEGĀDES LĪGUMS**

Rīgā

Dokumenta parakstīšanas datums

ir pēdējā pievienotā droša elektroniskā paraksts

un tā laika zīmoga datums

**Rīgas domes Izglītības, kultūras un sporta departaments**, turpmāk – Departaments vai Pasūtītājs, direktora Māra Krastiņa personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 17.12.2009. nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un

**Sabiedrība ar ierobežotu atbildību “ABI 2”**, reģistrācijas Nr. LV40003265778, Matīsa iela 8, Rīga, LV-1001, turpmāk – Piegādātājs, valdes priekšsēdētāja Raivo Milbreta personā, kurš rīkojas saskaņā ar statūtiem, no otras puses, kopā saukti – Puses, Departamenta atklātā konkursa „Karogu un vertikālo karogu ar svētku simboliku izgatavošana un piegāde pilsētas svētku noformējuma realizēšanas ietvaros”, identifikācijas Nr. RD IKSD 2021/2 (turpmāk – Iepirkums) rezultātā noslēdz šādu līgumu, turpmāk – Līgums.

1. **Līguma priekšmets**
	1. Pasūtītājs uzdod, bet Piegādātājs apņemas veikt karogu, vertikālo karogu izgatavošanu un piegādi pilsētas svētku noformējuma realizēšanas ietvaros saskaņā ar šī Līguma 1. pielikumu „Tehniskā specifikācija” (turpmāk – Tehniskā specifikācija) un Līguma 2. pielikumu „Finanšu piedāvājums” (turpmāk – Finanšu piedāvājums), kas abpusēji ir saskaņoti un Izpildītāja iesniegtajam piedāvājumam Iepirkumā,turpmāk – Pasūtījums.
	2. Pasūtījuma izpildes vieta ir Rīgas pilsētas pašvaldības administratīvā teritorija, piegādes vieta ir Departamenta Kultūras pārvaldes krājumu novietne Rīgā, Beberbeķu 7. līnijā 3.
	3. Līgums stājas spēkā no tā abpusējas parakstīšanas brīža un ir spēkā līdz 2021. gada 5. augustam vai līdz pilnīgai Līdzēju saistību izpildei.
2. **Līguma summa un norēķinu kārtība**
	1. Līguma kopējā summa par 1.-3. Pasūtījumu posmiem saskaņā ar Izpildītāja iesniegto Piedāvājumu Iepirkumā tiek noteikta līdz EUR 42532,86 (četrdesmit divi tūkstoši pieci simti trīsdesmit divi euro un 86 centi), kas sastāv no pamatsummas EUR 35151,12 (trīsdesmit pieci tūkstoši viens simts piecdesmit viens *euro* un 12 centi) un 21% (divdesmit viens procents) pievienotās vērtības nodokļa EUR 7381,74 (septiņi tūkstoši trīs simti astoņdesmit viens *euro* un 74 centi) apmērā.
	2. Pasūtījuma apmaksa tiek veikta vairākās daļās pēc katra Pasūtījuma posma izpildes saskaņā ar Tehnisko specifikāciju un Finanšu piedāvājumu atbilstoši faktiski veikto piegāžu apjomam.
	3. Pasūtījuma apmaksu Pasūtītājs veic 10 (desmit) darba dienu laikā pēc Pasūtījuma posma izpildes pieņemšanas – nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.
3. **Rēķina formāts un iesniegšanas kārtība**

3.1.Piegādātājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.

3.2.Piegādātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā rēķina apstrādes statusam.

3.3. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Piegādātājs ir iesniedzis atkārtotu rēķinu.

1. **Pasūtījuma piegāde un pieņemšanas kārtība**
	1. Piegādātājs Pasūtījumu piegādā Tehniskā specifikācijā noteiktajā kārtībā un termiņos.
	2. Piegādātājs apņemas Pasūtījumu piegādāt Pasūtītāja norādītajā adresē Rīgas pilsētas teritorijā, Departamenta Kultūras pārvaldes krājumu novietne Rīgā, Beberbeķu 7. līnijā 3.
	3. Pasūtījuma pieņemšana notiek, parakstot Pasūtījuma pieņemšanas – nodošanas aktu.
	4. Pasūtītājs 5 (piecu) darba dienu laikā pēc Izpildītāja paziņojuma par Piegādes pabeigšanu veic Piegādes vai attiecīgā Piegādes posma pārbaudi un paraksta pieņemšanas – nodošanas aktu.
	5. Ja Pasūtījuma izpildē ir konstatēti trūkumi vai defekti vai neatbilstība Piegādes noteikumiem, Pasūtītājs tiesīgs nepieņemt Izpildītāja Piegādi līdz trūkumu novēršanai un neparakstīt aktu, vai parakstīt to ar attiecīgām atrunām.
	6. Izpildītājs novērš aktā norādītos Piegādes trūkumus par saviem līdzekļiem ne vēlāk kā 7 (septiņu) dienu laikā.
2. **Pušu atbildība**
	1. Pasūtījuma izpilde Piegādātājam jāveic Tehniskajā specifikācijā noteiktajos termiņos.
	2. Ja Pasūtījuma posma izpilde tiek veikta ar nokavējumu, Piegādātājs par katru nokavēto dienu maksā Pasūtītājam līgumsodu 5 % apmērā no attiecīgā Pasūtījuma posma izpildes kopējās summas, bet ne vairāk kā 10 % no Līguma kopējās summas.
	3. Par maksājumu kavējumiem Pasūtītājs par katru nokavēto dienu maksā Piegādātājam līgumsodu 5 % apmērā no attiecīgā Pasūtījuma posma izpildes kopējās summas, bet ne vairāk kā 10 % no Līguma kopējās summas.
	4. Visi no Piegādātāja vai Pasūtītāja saņemtie maksājumi tiek dzēsti saskaņā ar Civillikuma 1843.panta noteikumiem.
	5. Gadījumā, ja Piegādātājs nenodrošina savu saistību izpildi, tai skaitā, ja Piegādātājs kavē izpildes termiņu vairāk par 7 (septiņām) dienām, Pasūtītājs ir tiesīgs vienpusēji atkāpties no Līguma un pieprasīt no Piegādātāja atlīdzināt radušos zaudējumus un saistīto izdevumu kompensāciju. Šajā gadījumā Līgums uzskatāms par izbeigtu 3. (trešajā) darba dienā pēc Pasūtītāja paziņojuma par atkāpšanos izsūtīšanas dienas.
	6. Gadījumā, ja Pasūtītājs nenodrošina savu saistību izpildi, Piegādātājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	7. Piegādātājam ir tiesības uzticēt trešajām personām Pasūtījuma atsevišķu procesu izpildi. Piesaistot Pasūtījuma izpildes procesā trešās personas, Piegādātājs ir atbildīgs par Līguma saistību pienācīgu izpildi.
	8. Piegādātājam, papildus citos Līguma punktos noteiktajam, ir šādi pienākumi:
		1. izpildīt Pasūtījumu Līgumā paredzētajā termiņā, apjomā un kvalitātē un ievērojot attiecināmos spēkā esošos ārējos normatīvos aktus;
		2. nekavējoties informēt Pasūtītāju par jebkādiem šķēršļiem vai apstākļiem, kas kavē Līgumā noteikto Pasūtījuma pienācīgu sniegšanu.
3. **Strīdu izskatīšanas kārtība**
	1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
4. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
5. **Noslēguma noteikumi**
	1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
	2. Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.
	3. Visi Līguma grozījumi un papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.
	4. Pasūtītājs tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai (Rīgas pilsētas pašvaldības pilsētas svētku organizēšanas plānam) un savām finanšu iespējām.
	6. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma (turpmāk – PIL) nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi). Līguma grozījumi var attiekties uz līgumcenas pārskatīšanu (palielināšanu vai samazināšanu), Pasūtītāja izvēles iespēju izmantošanu attiecībā uz karogu, vertikālo karogu izgatavošanas un piegādes vietu, skaitu un termiņiem.
	7. Ja tiks pieņemti valsts vai Rīgas pilsētas pašvaldības lēmumi par XII Latvijas Skolu jaunatnes dziesmu un deju svētku un/vai Pasaules čempionāta hokejā organizēšanu 2021. gadā, kuru rezultātā Pasūtītājam būs nepieciešama papildus karogu, vertikālo karogu izgatavošana un piegāde, tad būtiski Līguma grozījumi var būt saistīti ar izmaiņām līgumcenā, papildus posmiem un vienas vienības cenas pārskatīšanu (10 % ietvaros). Būtisku Līguma grozījumu gadījumā līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas.
	8. Par iespējamām izmaiņām Pasūtītājs informē Piegādātāju ne vēlāk kā 10 (desmit) darba dienas pirms attiecīgā Pasūtījuma posma uzsākšanas.
	9. Citi Līguma grozījumi var tikt veikti PIL 61. pantā noteiktajā kārtībā.
	10. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	11. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	12. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	13. Pušu kontaktpersona savstarpēji sadarbības koordinēšanai Līguma ietvaros:
		1. Pasūtītāja kontaktpersona: Kultūras pārvaldes Pilsētas svētku noformējuma nodaļas vadītājs Guntars Kambars, tālr. 67043650, mob. tālr. 29478900, e-pasts Guntars.Kambars@riga.lv;
		2. Piegādātāja kontaktpersona: Kristīne Varane, tālr. 67296689, mob. tālr. 26661113, e-pasts kristine@abi2.lv.
	14. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
		3. ja tās iesniegtas personīgi, tad dienā, kad tās nogādātas adresātam, saņemot apliecinājumu.
	15. Līgumam ir pievienoti 2 (divi) pielikumi, kas ir Līguma neatņemamas sastāvdaļas:
		1. 1. pielikums “Tehniskā specifikācija” uz 11 (vienpadsmit) lapām;
		2. 2. pielikums “Finanšu piedāvājums “uz 2 (divām) lapām.
	16. Līgums sastādīts latviešu valodā 2 (divos) eksemplāros uz 5 (piecām) lapām, pa vienam eksemplāram katrai Pusei. Abiem eksemplāriem ir vienāds juridisks spēks.
6. **Pušu rekvizīti un paraksti**

|  |  |
| --- | --- |
| **Pasūtītājs****Rīgas domes Izglītības, kultūras un****sporta departaments** Juridiskā adrese: Krišjāņa Valdemāra iela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:Rīgas pilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: Luminor Bank, AS filiāleKods: RIKOLV2XKonts:LV62RIKO0021000016220RD iestādes kods: 210Rīgas domes Izglītības, kultūras un sporta departamentadirektorsDokumentu ar drošu elektroniskoparakstu parakstīja M. Krastiņš Štrauhs 67037589 | **Piegādātājs****Sabiedrība ar ierobežotu atbildību****“Abi2”**Reģistrācijas Nr. LV 40003265778Juridiskā adrese:Matīsa iela 8, Rīga,LV-1001Tālrunis: 67296689,mob. Tālr.:26661113E-pasts:kristine@abi2.lv, Banka:SEB BankaKods: UNLALV2XKonts: LV23UNLA0002060467601Sabiedrība ar ierobežotu atbildību„Abi2” valdes priekšsēdētājs Dokumentu ar drošu elektronisko parakstu parakstīja R. Milbrets  |